<classify> WAKATI idadi ya vifo vya majeruhi wa ajali ya moto vimefi kia 102, baada ya majeruhi mwingine kufariki juzi mchana, majeruhi sita kati ya 13 waliosalia wanaendelea vizuri na wameanzishwa mazoezi ya viungo ili miili isikakamae.Aidha, imefahamika kuwa majeruhi hao wa moto, wanatumia chupa 200 hadi 250 kwa siku, hivyo Watanzania wanatakiwa kujitokeza kuchangia damu ili kuokoa maisha yao.Ajali hiyo ilitokea Agosti 10, mwaka huu saa mbili na dakika 20 asubuhi baada ya lori aina ya Scania, lenye namba za usajili T 717 DDF likiwa na trela namba T 645 CAN, likiwa limebeba mafuta ya petrol, kupinduka na baadaye kuwaka moto.Katika kuwezesha majeruhi hao kupona, Watanzania wameombwa kuendelea kuwaombea ili juhudi za madaktari ziweze kuzaa matunda.Aliyepoteza maisha ni Grayson Ndabiti. Mkuu wa Kitengo cha Mawasiliano MNH, Aminiel Aligaesha akitoa taarifa za maendeleo ya afya kwa majeruhi jana, alisema kwa sasa wamesalia majeruhi 13, kati ya 47, waliopokelewa hospitalini hapo kutoka Hospitali ya Rufaa ya Morogoro.Alisema majeruhi saba, kati ya 13, wapo katika Chumba cha Uangalizi Maalum ICU chini ya jopo la madaktari wa MNH na Jeshi la Ulinzi wa Wananchi JWTZ kutoka Lugalo, na sita wapo wodi ya kawaida.Madaktari wanajitaidi kuokoa maisha yao bila kuangalia huyu kaungua namna gani, kiu yao kubwa ni kuokoa maisha ya wenzetu, madaktari wanafanya kwa sehemu yao, Mungu naye ana sehemu yake, kikubwa tuwaombee waliobaki, alisema Aligaesha.Alisema majeruhi sita ambao wapo katika wodi ya kawaida ya Kibasila, wanaendelea vema na wameanzishwa mazoezi ya viungo ili miili isikakamae.Sita wanatia matumaini, madaktari kwa sasa wamewaanzishia mazoezi ya viungo, ili kuwasaidia mwili usikakamae na waweze kurudi kwenye hali ya kawaida na kuendelea na majukumu yao, alisema.Wakati huo huo, Daktari wa Uhamasishaji Kitengo cha Damu Salama wa MNH, John Kigambalaye amesema mpaka sasa wamekusanya zaidi ya uniti 800 za damu tangu mpango wa kukusanya damu ulipoanza Agosti 11, mwaka huu kwa ajili ya majeruhi wa ajali hiyo ya moto ya Morogoro na wagonjwa wengine wenye uhitaji.Alisema majeruhi wa moto wanatumia chupa 200 hadi 250 kwa siku na kuwataka watanzania kuendelea kujitokeza kuchangia damu.Katika hatua nyingine Kampuni ya CZI imemalizia deni la Rais John Magufuli la Sh 364,000, alizoahidi kuipatia Hospitali ya Taifa ya Muhimbili MNH kwa ajili ya kulipa deni la matibabu ya marehemu Sabina Loita 52, alilokuwa anadaiwa mtoto wake.Agosti 11, mwaka huu, Rais Magufuli akiwa hospitalini hapo, kuwajulia hali majeruhi waliopata ajali ya moto mkoani Morogoro, alikutana na mwanamke aliyemuomba msaada wa kulipa gharama za matibabu ya mama yake mzazi, ambaye mwili wake ulizuiliwa Muhimbili baada ya kufariki dunia wakati akipatiwa matibabu.Rais Magufuli aliuagiza uongozi wa hospitali hiyo, kumpelekea gharama zote za matibabu hayo na kuagiza mwanamke huyo kukabidhiwa mwili wa mzazi wake kwa maziko.Ijumaa wiki iliyopita, Wakili wa Kujitegemea, Albert Msando akikabidhi Sh milioni tano kati ya Sh milioni 5,364,000 zilizokua zinadaiwa na kusalia Sh 364,000, ambazo zilimaliziwa jana na kampuni hiyo ya CZI ambayo ilitoa Sh 370,000.  <topic>: KITAIFA 